Celia Lipstick-Gloss - Червило гланц за устни | Makeup.bg\nЧервило гланц за устни\nкод на продукта: 276503\nОписание Celia Lipstick-Gloss\nЧервило гланц за устни - Celia Lipstick-Gloss\nМного добро червило. Леко се нанася, цветът не е интензивен и има много приятен блясък. Препоръчвам!\nУникално червило. Подхранва устните и ги предпазва от напукване.\nОтговаря на описанието - наистина е смесица от червило и гланц, много фино стои на устните.\nНе ми харесва единствено ароматът му и вкусът, доста са странни.\nЧудесно червило. Това е третата ми поръчка. Приятно за нанасяне. Не се разтича. Не се размазва. Трайно е. Цветовете отговарят точно. Действа на устните и като балсам.\nСтрахотно е. Благодаря. За втори път поръчвам. Много приятно за нанасяне.\nХареса ми. Точно това, което търсех, без интензивен цвят.\nЧудесен продук. Ще купя отново.\nПрекрасни продукти, бърза доставка, получих и подарък, благодаря, оставам ваш клиент!!!!\nЦветът на червилото въобще не съответства с показания.\nЗдравейте! Не би трябвало да има проблем с цветовете. Дали сте избрали цвят, разглеждайки всички в падащото меню или директно сте кликнали върху бутон "Купи"? На рекламната снимка е представен един произволен цвят, който представя продукта, а всички нюанси са в падащото меню, намиращо се под цената.\nМного хубаво червили или по-скоро гланц за устни. Изключително овлажняващо и дълготрайно.\nЦвета е приятен, но изсушава и напуква устните.\nТочно цвета, който исках! Харесвам перлени, седефни червила и определено съм много доволна от избора си!\nАроматът на червилото е специфичен и не ми допада, а и цветът на номер 505 не отговаря. Не препоръчвам!\nМн ми харесва,освен аромата,консистенцията и блясъка, е и доста трайно!\nИсках да си поръчам два броя от гланца червило,но програмата не ми позволи ,не знам защо?\nМоже ли да ми изпратите 2 броя гланц червило , вместо 1 бр.в една доставка,\nЗдравейте, можете да поръчате на телефон 032 399 988 или от сайта, но ако от там не се получава, свържете се с нас, разботим всеки ден от 9-19 часа.\nХареса ми,защото е като гланц за устни с лек блясък и аромата му е страхотен\nБезплатна доставка! 100% Оригинални продукти! Червило гланц за устни - Celia Lipstick-Gloss


Новодворски @6624 BOAT WHITE L II zwis - | Магазини ОРИОН - осветление със стил\n@6624 BOAT WHITE L II zwis\nполилей @6624 BOAT WHITE L II zwis\nполилей @6624 BOAT WHITE L II zwis e осветително тяло в съвременен стил, което е подходящо за всекидневна / хол, спалня, детска стая, кухня, трапезария, офис. Осветителното тяло е с европейско качество гарантирано от Новодворски (Полша).\nС удоволствие Ви представяме осветителното тяло @6624 BOAT WHITE L II zwis, което представлява полилей в съвременен стил. Като част от категорията Осветителни тела то е подходящо за различни помещения и пространства като например всекидневна / хол, спалня, детска стая, кухня, трапезария, офис.\nЗа стила и естетиката на обстановката в изключително висока степен допринасят, както цялостната визия и дизайн на осветителното тяло, така и вложените в изработката материали като дърво в бял цвят, овален текстилен абажурв бяло. Благодарение на дългогодишния опит в областта, качеството на изработка на производителя Новодворски (Полша) е на европейско ниво.\nдърво в бял цвят, овален текстилен абажурв бяло\n100см x 19.5см x 100см\n@6310 BOAT GRAY S II zwis\nЕл. мощност 2 х 60 W\tРазмери 51см x 19.5см x 100см\tПроизводител Новодворски, Полша\n@6311 BOAT GRAY L IV zwis\nЕл. мощност 4 х 60 W\tРазмери 100см x 19.5см x 100см\tПроизводител Новодворски, Полша\n@6623 BOAT WHITE S II zwis


▷ Почивки и екскурзии в Азербайджан 2020 на топ цени — Voyage Ltd\nПочивки и екскурзии в Азербайджан на супер цени 2020\nАко искате да прекарате лятната си почивка на някое нестандартно място, което все още не се е превърнало в отъпкана от туристи пътека на туристическата карта, тогава може би трябва да помислите за опцията да прекарате известно време на брега на Каспийско море в Азербайджан.\nПлажовете на Азербайджан\nПлажовете на Азербайджан са доста привлекателни, особено в популярните туристически центрове. Светлият пясък и спокойни морски води на Каспийско море правят страната доста обещаваща туристическа дестинация.\nПрез последните години страната влага все по-сериозни ресурси в това да поддържа крайбрежието чисто и в отлично състояние, което увеличава изключително много атрактивността му.\nКато се добавят и големия брой нови хотелски комплекси, всеки следващ от които на все по-високо ниво, това обяснява популярността на Азербайджан като една доста перспективна изгряваща туристическа дестинация.\nДори и ако имате очаквания да видите нещо наистина модерно, столицата на Азербайджан, Баку, няма начин да не ви направи доста сериозно впечатление със своя цялостен облик, дух и атмосфера.\nБаку е един наистина съвременен град, който може да зарадва своите посетители с отлични ресторанти, клубове, барове и кафенета, а също така и с доста атрактивни места, на които да се отседне.\nРазходката по улиците на азербайджанската столица е доста вълнуващо преживяване. Градът е много динамичен и модерен, а централната му част е застроена с лъскави небостъргачи, които му придават западен облик и излъчване на съвременност.\nНо най-хубавото е, че модерното граничи със стари исторически сгради, много от които построени от камъни в специфичен бежов цвят с нюанси на жълтото и на кафявото.\nВремето е още една добра причина да прекараме почивката си в Азербайджан. Макар че климатът е умерен, тук има едно предимство и то е, че летата са гарантирано горещи и сухи.\nМожете да сте напълно сигурни, че страната няма да ви изненада с неочаквани летни дъждове, които да ви принудят да се затворите в хотела, чакайки някакво подобрение на времето.\nСред основните недостатъци е това, че страната е сравнително доста непозната на европейския пазар, което лесно може да се окаже причина, поради която много хора пропускат да посетят редица важни забележителности, просто защото не знаят за тях предварително.\nВ същото време всички ние знаем, че човек повечето пъти предпочита да опознава и изучава новите места сам и само в редки случаи се включва към различни типове допълнителни екскурзии.\nДруг недостатък е краткостта на летния сезон, по което Азербайджан не се отличава особено от родните курорти. И все пак, този недостатък е относителен, защото именно той прави летния сезон толкова интензивен.


Книги - На ръба на скалата в дома на дивите кози - Онлайн магазин на Фондация Биоразнообразие\nНачало » Книги »\nНа ръба на скалата в дома на дивите кози\nЩе ги познаете по извитите като куки рогца и кафеникавата премяна. Те обитават българските планини от хилядолетия и тук на място са усъвършенствали вродената си пъргавина, за да избягват опасностите. По стръмните скали те са почти неуязвими за естествените си врагове – вълци, лисици, мечки. Тук би могъл да ги настигне само друг катерач от техния ранг - рисът, но преди около век ловците в България са ги\n„избавили” от този хищник. В днешно време горе по скалите те стават плячка основно на едно животно, което обикновено им посяга не от глад, а за развлечение - човекът.\nСега във всички български планини, взети заедно, живеят едва около 2500 диви кози. Има ги в трите национални парка и в Родопите. От Средна гора са изчезнали напълно, а в момента се прави опит да бъдат върнати на Витоша. И макар че са застрашен вид и ловът им е силно ограничен със закон, все още продължават да намаляват – основно заради бракониерския лов. Диви кози нагло се избиват и сега, най-вече в националните паркове, където ловът е престъпление.\nВижте как детските градини на дивите кози масажират с копитца каменния гръбнак на Рила и ще разберете, че без тях българските планини биха загубили част от естествената си прелест. Те поддържат пасищата високо в планината, а самите са блюдо за хищниците, някои също толкова редки – лешояди, мечки. С други думи, от тяхната съдба зависи и съдбата на много други животни, обитаващи планината.\nОт тази книжка ще научите що за същества са те, с какви способности ги е дарила природата, какви са опасностите пред тях и какво е нужно, за да оцелеят като вид? По-точно като подвид, тъй като козите на Балканите са част от голямото семейство на дивите кози, обитаващи европейските планини.\nПътеводител-че за Атанасовско езеро\nТур Странджа - Пътеводител\nПолет в СОЛТА\nЗа водните кончета и техните домове\nМедоносни растения в България\nGuide to the Lagoon\nРастенията на Чепън – Драгоман


Зимно или лятно време: Какво предпочита бизнесът? | Grada.bg\nOct 25, 2018 by redactor\tin Икономика\nИдната неделя предстои да преместим стрелките на часовниците си с един час назад. Наскоро бе проведено и онлайн проучване, целящо да попита българите какво предпочитат за постоянно – лятно или зимно часово време. Но какво печели и губи бизнесът и при двата случая?\nОколо 17 хиляди са гласувалите в онлайн проучването за лятно и зимно часово време. Цели 96% подкрепят идеята сезонната промяна на времето да бъде премахната. 51% от гласувалите искат лятно часово време, а 38% – времето да е зимно. Очаква се окончателно решение по казуса да има през месец април следващата година.\nБизнесът е категоричен – губим много повече, когато сезонно въртим стрелките на часовниците напред и назад. От строителния бранш посочват, че през зимата часовете за работа стават с 1/3 по-малко. Те искат лятно време през цялата година. Най-големи са трудностите за строителите в обектите край морето, където по обясними причини най-активно се строи през зимата. Само заради часовото време, загубите на бранша се изчисляват на 100 милиона годишно.\nЛятното време носи повече ползи на туризма. Там всеки час, в който е светло, носи допълнителни приходи. Въртенето на стрелките пък води до хаос по отношение на пътуванията, трансферите и правенето на връзки при транспорт.\nЗемеделците също твърдят, че през лятото работата им е по-продуктивна, докато през зимата процесите се затрудняват.\nТакситата са доволни, когато има по-дълга нощ, защото на тъмно поръчките са много повече. Колкото до обществения превоз, там шофьорите не виждат чак такава разлика.\nА как стои въпросът при обикновените хора?\nСпециалистите препоръчват лятното време за хората, определящи се като “сови” – тези, които трудно стават сутрин, но вечер са най-активни.\nИ обратното – зимното часово време е по-подходящо за “чучулите”, които са ранобудни и обичат да стартират деня си отрано и активно.\nИ все пак истината е, че всичко зависи от начина, по който сами менажираме своето време, а не толкова дали то е лятно или зимно.


МЕКА ПРИМАМКА ШАД С ЛИСТА ЗА РИБОЛОВ ROACHSPIN 120 GARDON - Decathlon\nМЕКА ПРИМАМКА ШАД С ЛИСТА ЗА РИБОЛОВ ROACHSPIN 120 GARDON\nРеф. 8514148 2460788\nНашите дизайнери риболовци създадоха този шад с листа за риболов на сладководни хищници.\nТриизмерна имитация на бабушка с 2 листа за по-мощни вибрации.\n2-те листа генерират силни вибрации при контакт с водата.\nМонтирана примамка, готова за риболов. Линейна или зигзагообразна проводка.\nДълбочина на плуване\nПримамката потъва с максимум вибрации.\nФорма: Шад с листа. Размер: 12 см (без листата). Тегло: 23 г. Количество: 1. Обърнете внимание, че примамката е с ролков вирбел, халка и тройна кука с покритие black nickel.\nТова улеснява засичането на хищната риба, която напада отдолу.\nРолковият вирбел намалява риска от освобождаване на рибата по време на борбата.\nКогато ловите в прекалено обрасли участъци, можете да смените куката.\nРИБОЛОВ С РАВНОМЕРНА ПРОВОДКА\nАко искате да ловите навътре, достатъчно е да замятате и да изтегляте примамката равномерно. Вибрациите на 2-те листа провокират агресивността на хищниците, които се подлъгват от имитиращата форма на останалата част от тялото.\nМожете да ловите и над растителността на дъното, като спуснете примамката на желаната дълбочина. Трябва само да я изтегляте с постоянна скорост.\nРИБОЛОВ С НЕРАВНОМЕРНА ПРОВОДКА\nКогато хищните риби са слабо активни и стоят в обрасли участъци (подводни треви, препятствия и т.н.), можете да опитате да спуснете примамката там и да я раздвижите неравномерно. Нападенията биват осъществявани обикновено при спускането на примамката, преди тя да навлезе сред препятствията.\nМожете да опитате този начин на водене и навътре във водоема.\nИзключителната форма на примамката ROACH е разработена на базата на 3D сканирано изображение на истинска бабушка. Тази примамка ще събуди интереса на всички сладководни хищници: щука, костур, бяла риба, голямоуст костур и т.н.\nRTC: Ready to Cast (готова за замятане) означава, че примамката е оборудвана с кука и вградена тежест. Това гарантира отличен баланс във всеки един момент и игра във всякакви условия.\nСпинербайт Buckhan 16 г,...\nКОМПЛЕКТ МЕКИ ПРИМАМКИ ШАД...\nВИРБЕЛИ С КАРАБИНКА ROLLING...\nВЪРТЯЩА СЕ БЛЕСНА ЗА ХИЩНИ...\nРИБОЛОВНО ВЛАКНО 4X4 250 M\nРИБОЛОВНИ КАРАБИНКИ DOUBLE...\n4 МЕКИ ПРИМАМКИ SKELETON...


Агнешкото и оризът имат добър диалог и тясна връзка помежду си. А агнешкият кебап с ориз е една нова трактовка за менюто за Великден, трактовка, в която агнешкото печено и агнешката дроб сарма акостират в едно ястие. Вкусно, лесно и бързо за приготвяне ястие, рецептата за агнешки кебап с ориз е още една идея как да направим Великден по-вкусен! Първата стъпка от рецептата за агнешки кебап с ориз е подготовката на месото. Най-добре е да използвате агнешко месо от бут. Нарязвате го на едри хапки, осолявате го, добавяте лимоновия сок и оставяте да пости така около 30 минути. В тиган сгорещявате олиото и маслото и добавяте към тях ситно нарязания лук и парчетата месо. Запържвате за около 4-5 минути, след което…\nПокажи ми всички рецепти за: агнешко, ориз, основни ястия с месо


Оферти за налични хотели в Ostermark\nOuregaarden B&B...Толкова ниска/о колкото472 BGN Още райони в Стеге\nНад 1 175 000 обекта в цял свят и добавяне на нови ежедневно Доверяват ни се повече от 31 000 000 удовлетворени потребители Ценова гаранция на Agoda Над 12 милиона коментари от потребители на Agoda Възможности за настаняване в повече от 58 000 града в цял свят Забележителности в Ostermark Ресторанти и кафенета\nOstermark е едно от местата в Стеге, които туристите с удоволствие посещават. Заради множеството си атракции, тази най-посещавана част на града няма да престане да ви удивява. Безспорно една от най-популярните туристически дестинации, Ostermark със своите забележителности и изтънчена кухня, предлага незабравимо бягство от ежедневието. Планирайте вашето следващо пътуване до Ostermark, или до която и да е част на Стеге чрез Agoda.com гарантиращ най-добрите цени. Разгледайте пълния списък от хотели и намерете най-подходящото за Вас място. За да намерите най-добрите хотелски оферти в Ostermark, просто въведете датите на Вашето пътуване в полето на търсачката.\nОтличени хотели в Ostermark, Стеге\nПри посещение в Боре, в Ouregaarden B&B ще се почувствате като у дома си, защото предлага...\nХотели в Ostermark: Ouregaarden B&B\nИнтересни места в Ostermark: Praestekilde Hotel Restaurant


Бизнес "BG Север" - брой 6 (15 - 21 февруари 2013 г.)\nПредлагат опасни очила с диоптри под щанда\nБезпаричието принуждава плевенчани да купуват ментетата\nПромоциите вече са част от бизнеса и в плевенските оптики, сн. авторът\nОчила с диоптри предлагат под щанда в Плевен. Те обаче са опасни, защото сериозно могат да увредят зрението, предупреждават офталмолози. Кризата кара много плевенчани да търсят очила на ниски цени, на които не се дава гаранция за качество. Репортерска проверка показа, че около сграда, разположена близо до кооперативния пазар например, са поставени специални съгледвачи. Ако подочуят или случайно ги попиташ, къде се предлага от стоката, те те насочват към определен щанд вътре в сградата. Предупреждават обаче, че очилата не са изложени и че за тях трябва да попиташ. Успелите да се справят с конспирацията могат да купят срещу цена между 3 и 10 лева. Стига да се примирят с факта, че никъде не е указано кои очила с какъв диоптър са. Производителят също не е ясен, предполага се, че е от Китай.\nПо-смели мургави търговци си позволяват да разпъват щандове и насред центъра на града. От предпазливост го правят само в събота или неделя. Сами признават, че разчитат тогава проверяващите да не ги закачат, защото са в почивка. Очилата с диоптри, предлагани на открито, също не надскачат 10 лева. Направени са от лошокачествени кристали, повечето са надраскани, а гаранция заедно със стоката е изключено да бъде предложена. Според изискванията на законодателството продажбата на очила с диоптри е позволена единствено в специализираните оптични магазини. В последните\nпромени в закона за здравето дори е указано, че в тях могат да бъдат давани и консултации, но само при сключен договор с лекар с призната специалност по очни болести.\nВ оптиките в Плевен не смятат, че търговията на черно сериозно подбива бизнеса им. Там са повече разтревожени от невъзможността на клиентите им да купуват от тях всеки път при нужда от корекция на зрението. Смяната на очила с по-подходящи често пъти е закъсняла и ненавременна, уточняват в една от плевенските оптики, което също е предпоставка за влошаване на зрението. За това все по-често през последните месеци там прибягват до обявяването на промоции, както е навсякъде в търговската мрежа в града. 29 лева например е последното им предложение за рамки със стъкла. Ако някой реши да ползва безплатно услугата на очен лекар за преглед в определени часове, също получава отстъпка за пакетна цена.\nГолямата награда от пчеларското изложение замина за Полша\nАна Рушинек получи голямата награда на изложението от името на фирма "Томаш Лисон", сн. авторът\nПолската фирма "Томаш Лисон" получи голямата награда за новаторство на 11-тото Международно изложение-договаряне "Пчеларство - Плевен". Фирмата произвежда пчеларско оборудване и е на пазара от 20 години. Тя бе отличена за разработената от нея автоматична линия за производство на пчелен мед. "Томаш Лисон" участва в плевенските изложения от 2008 г. Има свои представителства в 18 държави от три континента.\nПодгласници на победителите станаха български производители. В категория "Нов продукт" отличие получи "Зет-1" ООД - Варна, а в категория "Нова технология" - Симеон Данаилов за подемна количка за кошери "Ari lift". Наградата за най-проспериращ млад пчелар за 2012 г. отиде при Божидар Миразчийски от Плевен.\nНад 130 фирми от 18 държави и няколко хиляди посетители участваха в тридневното изложение, организирано от Областния пчеларски съюз и "Партнерс експо" ООД. Форумът бе съпътстван и от поредица от лекции на наши и чуждестранни учени по теми, свързани със заболяванията при пчелите, реализацията на медните продукти и др. В последния ден организаторите отличиха и най-добрите творби в международния детски конкурс "Пчеларство 2013".\nОбщо 32 деца от три възрастови категории почулиха награди за своите рисунки и пластики.\n"Голямата ниша на пчеларството ни е биопроизводството на мед. Ние трябва да държим на високото качество, което означава - и високи цени. Няма как да се справим с големите мащаби на китайските производители на мед - китайците са повече от пчелите в България", каза при откриването на изложението земеделският министър Мирослав Найденов.\nТой обеща в следващия програмен период обхватът на Националната програма по пчеларство да се разшири, а пчеларите да станат директни бенефициенти на европейски средства.\nПолзваш - не ползваш парно, плащаш\nЕдва 16% от българите ползват топлинна енергия за отопление на дома и на офиса си, сочат данните от едно изследване на Асоциацията на топлофикационните дружества в България. Според него нашенецът все повече залага на дървата, еленергията, въглищата, коксът, брикетите и др. Причините за този отлив от парното са нереално високите сметки за потребена и непотребена топлинна енергия. Както се оказва впоследствие - надписани и надути фактури след преминаването им през топлинните счетоводители. Нещо повече, през последните 10 години никой не можа да обясни на гражданите за какво точно дават парите си. Не е на висота и качеството на услугата - често при много ниски температури навън радиаторите не могат да поддържат нормална стайна температура. Репортерска проверка установи, че дори с ползването само на един радиатор в апартамент хората плащат над 100 лева, а като се прибави и сградната инсталация сумата става още по-висока. Но от "Топлофикация" отърване няма, семействата в цели блокове са закотвени към парното. "Отоплявам се на ток, но въпреки това за сградна инсталация внасям всеки месец по още 96 лева. За ток и парно давам половината си заплата", жалва се плевенчанка.\n"Топлоенергията е поевтиняла при нас от 1 януари. По този показател сме на второ място след Бургас", заяви Иван Гетов, изпълнителен директор на "Топлофикация - Плевен". Той информира, че засега няма отлив на абонати от парното. Напротив - цели новопостроени блокове се връзвали за "Топлофикация".\nНай-голямата болка на дружеството, според Иван Гетов, са новите условия, при които се работи с "Булгаргаз" от началото на 2013 г. А те били твърде неизгодни за топлофикационните дружества. "Булгаргаз" иска 50% от парите си предварително, а пък останалите 50% да му се начисляват всеки месец. "Събираемостта на средствата от абонатите е ниска. Причина за това е постоянната атака срещу топлофикационните дружества от страна на медиите. В Плевен има редовни абонати, които са точни и по отношение на плащането. Но пък съществува и голям процент от клиенти, които са забравили да се издължават", поясни Иван Гетов. Според него, от страна на плевенското дружество е направено всичко възможно абонатите да бъдат облекчени при разплащането. Мерките се изразяват в опрощаване на лихвите по сумите. Клиентите могат да ползват разсрочено плащане, което се изразява в погасяване на 30% от сумите наведнъж, а останалото се разсрочва. В най-лошия случай срещу длъжниците се завеждат граждански дела, а сумите стават изискуеми по съдебен ред.\nТърсят се жилища и земи, офис площите - в застой\nЛеко раздвижване на пазара на имоти в Плевен отчитат брокери в началото на февруари. Клиентите търсят предимно двустайни и тристайни жилища в централната градска част. Тухлените апартаменти от 60 - 70 кв. м се предлагат за по 30 хил. евро. Двустайните панелки вървят по 20 хил. евро и за тях вече има сключени сделки.\nБрокерите казват, че в момента има засилено търсене на самостоятелни къщи с дворове. Но продавачите и потенциалните купувачи рядко стигат до споразумение за цените.\nПостоянно търсене има на пазара на земеделските земи. Цените варират според качеството, категорията, разположението на земите. Вече са сключени доста сделки на цени около 500 - 600 лева за декар площ. Тук особеното е, че самите арендатори си продават земите - става въпрос за огромни масиви от над 100 - 200 декара. При тях и цената е по-висока, около 700 - 800 лв./дка. Сделки се сключват и между самите фондове, но тук се предлагат огромни масиви. Необработваемите земи се продават за 200 - 300 лева на декар, казват от агенциите в Плевен.\nПълен застой има на пазара на офис и магазинните площи в града. Продължава тенденцията на изпразване на цели сгради заради невъзможността да се плащат високите наеми, както и заради фалита на част от търговците през последните две - три години. Наемателите са предимно представители на автокъщи, куриерски фирми, бутици, които са дошли от други места в страната и опипват почвата за бизнес в града.\nХубавите имоти в центъра на Плевен ще се продават на все по-високи цени, а за останалите се очакват спадове, прогнозират брокери. Според тях хората купуват имоти със собствени средства, продават по-големи жилища и купуват по-малки, а вече рядко прибягват до банкови заеми.\nПродавачите също излизат на пазара, като основната причина за продажба на жилище е закупуването на ново, по-качествено и по-голямо.\nКупувачите се интересуват най-вече от размера на сметките за ток и парно при покупка на жилище и предпочитат да закупят имот от предишен собственик, отколкото от инвеститор, за да придобият реална представа за разходите по поддръжката. В някои случаи потенциалните купувачи водят преговори за понижаване на цената на жилище заради по-високи сметки.\nПродължават и продажбите на жилища заради необслужвани кредити. Все повече хора, които имат проблем с изплащането на кредити, пристъпват към продажба преди принудително изпълнение. Банките вече сами съветват клиентите, които имат затруднения с изплащането на кредити, да се обръщат към консултанти по недвижими имоти, но хората все още нямат доверие на агенциите дали се прави реална пазарна оценка на жилището им, а и не знаят какво точно да искат от брокерите.\nПовече мартеници на пазара тази година\nСемейство Георгиеви за втора година се пробват в бизнеса и засега са доволни, сн. авторът\nЗасилен интерес към продажбата на мартеници има тази година. Докато за целия период от 4 февруари до 4 март 2012 г. издадените разрешителни от общината са били 90, то само до началото на тази седмица те са 104.\nОдобрените схеми за разполагане на временни търговски съоръжения за продажба на мартеници в централната част на Плевен са непроменени, съобщават от пресцентъра на общината. Едното място, обособено за търговия с червено-белите сувенири за здраве, е пред сградата на областната администрация. Там са предвидени 32 търговски маси. Мартеници могат да се продават и на сергии, разположени по протежението на малките фонтани и пред мола, като по утвърдената схема те могат да бъдат 42. Традиционно площ за продажба на мартеници има и на площад "Стефан Стамболов" пред театъра, като предвидените маси по схема там са 35. За продажба извън централната градска част и по кварталите е необходимо търговците да заявят желанието си в общината, да бъде съгласувано мястото с главния архитект и тогава да получат разрешение за временна търговия.\nРазрешението за продажба на мартеници се издава еднократно и струва 20 лв. Отделно се плаща наем за търговска площ на общината, който тази година е в намален размер според Наредба 17 на ОбС - 1 лв./кв. м за ден или 21 лв. за месец.\nНовото от тази година е възможността при лошо време търговците да разпънат чадър за запазване на стоката си, като за него трябва да заплатят наем 5 лв.Първолета Първанова е в бизнеса с мартеници от 2004 г. и вече има поглед върху движението на пазара. Целогодишно изработва оригинални сувенири от естествени материали, пана, мартенички за ръце, както и традиционните Пижо и Пенда. Нищо китайско няма на моя щанд, всичко изработвам сама с тези две ръце, твърди Първолета. Излиза още в началото на февруари, като залага на клиентите, пазаруващи за роднини в чужбина. Около средата на месеца има затишие, в което клиентите само обикалят и разглеждат. Няколко дни преди Баба Марта се купува най-много, споделя наблюденията си Първолета. Артикулите й варират от традиционното усукано шнурче с мънисто за 10 ст., през мартеници за ревера за 30 - 50 ст., до красиво пано върху канава за 6-8 лв. - достъпни цени, които са й главният коз срещу конкуренцията.\nРазбира се, и тази година кичът не подминава сергиите за мартеници, но пластмасовите анимационни герои, изработени в Китай, са далеч по-малко от преди.\nСемейство Георгиеви са нови на мартенския пазар. Миналата година решили да експериментират и се оказало, че има смисъл. Сега са разпънали две маси, които впечатляват с оригинални решения и много фантазия - като червено-бяло гнездо със семейство щъркели.


Маслена немска рецепта за ябълкова торта - Необичайни рецепти - 2021\nМаслена немска ябълкова торта\nТази великолепна торта единодушно бе увенчана за най-доброто от най-добрите от тазгодишните представени рецепти за Седмицата на избора на читателите. Обичаме простия метод да получим този професионален херпес вид, без да се налага да нанасяте всеки отделен ябълков резен. Уверете се, че маслото е наистина стайна температура, или ще бъде трудно да сглобите тестото. Прочетете повече за семейната история зад тортата, която беше предадена (в памет! Не е записана!) През три поколения, като се започне от една находчива баба немка. Той също е известен като Versunkener Apfelkuchen, означава немска ябълкова торта.\n½ чаша (1 пръчка) несолено масло, нарязано на парчета, стайна температура, плюс още за тиган\n¼ чаша обикновени ситни галета\n1 чаша универсално брашно, плюс повече за запрашаване\nНесладена бита сметана (за сервиране)\nЗагрейте фурната до 350 °. Намазваме дъното и страните на тиган с формата на пролетта с масло, след което покриваме с галета, като изтръскваме излишъка.\nРазбийте гранулирана захар, лимонова кора, бакпулвер, сол и 1 чаша брашно в голяма купа. Създайте кладенче в центъра и добавете яйцето, ванилията и останалото ½ чаша масло. С помощта на вилица и работете с кръгово движение, разбъркайте, докато тестото започне да образува големи бучки. Използвайки леко брашно ръце, месете много внимателно в купа, докато тестото се събере в една голяма, мека маса (може да се наложи да добавите малко брашно към тестото, за да не залепне за ръцете ви).\nВсе още използвайки леко брашно ръце, натиснете тесто на дъното на тиган с пружинна форма, след това натиснете в равен слой с дъното на суха мерителна чаша или халба, поръсвайки малко брашно върху тестото, ако започне да се придържа към мерителна чаша. Разстелете кайсиевите консерви в тънък слой върху повърхността на тестото с малка офсетна шпатула.\nОбелете и четвърт ябълки. Изрежете сърцевината от всяка четвърт и подредете ябълки плоска страна надолу върху дъската за рязане. Направете тънки успоредни напречно нарязани резени във всяка четвърт, като внимавате да не се нарязвате докрай, така че ябълките да останат в едно острие. Подредете четвъртинките на ябълките в концентрични кръгове по цялата повърхност на тестото, подрязвайте, за да се поберат, ако е необходимо (може да имате няколко допълнителни парчета).\nПечете торта, въртяща се тава на половината, докато ябълките и коричката станат златисти на 55-60 минути (ябълките няма да са напълно нежни, но това е умишлено). Оставете да изстине 15 минути.\nМеждувременно поставете пудра захар в малка купа. Постепенно се изсипва лимонов сок, като се разбърква постоянно, докато се образува гъста, но проливна глазура.\nОтстранете страните на тигана с пружинна форма. Леко намажете отгоре и отстрани на тортата с глазура. Оставете да изстине напълно преди да прехвърлите в чиния. Поднесете заедно с бита сметана.\nОтзиви РазделОлюбете тази рецепта! Лесно и много адаптивно. Заради сезона използвах прясно сладко от ревен и ягоди, въпреки че смятам, че всеки пресен плод би работил добре. Не е много сладко. Нуждаете се да използвате пълните 60 минути. Уверете се, че гледате краищата, сладкото ще изгори лесно.AnonymousPennsylvania06 / 06/20 Не съм сигурен какво се е случило, но го извадих от фурната след час и беше почти суров в средата. Пекох го още 30 минути, докато външният ръб не започна почти да гори, а средата все още беше само зададена. Не мисля, че съм направил нещо нередно и не мисля, че съм печел нито една торта за 90 минути, камо ли такава, която е висока сантиметър. Но честно казано, все още беше толкова вкусно, че ще го приготвя отново и експериментирам с температура и време за печене. Направих това точно по рецепта и беше страхотно вкусно. Мисля, че следващия път ще раздуша малко ябълките, така че да се готвят по-равномерно и тортата да се сервира по-лесно, без да се бърка. Но освен това, това е бърза и проста, красива торта, която има вкус невероятно. Със сигурност ще впечатлите на парти, без да ви стресирате. Професионален съвет, който научих на подложка за караница - поставете клечка от двете страни на вашата ябълка и след това срежете напречно. Котлетите блокират ножа ви да премине през целия път, което ви позволява да се движите малко по-бързо.DanniellahT2T 2B811 / 17 / 19Моето ябълково дърво произвежда изобилие от малки зелени ябълки, които не бих искал да ям обикновени, но те правят страхотен сок и пайове. Фризерът ми е пълен със сок сега, затова исках да направя торта. Тъй като не съдържа глутен, трябваше да заместя хлебните трохи без глутен и използвах Боб Червената мелница 1 до 1 Безглутеново брашно за печене. Аз също използвах Еритритол вместо захар. Тази торта се оказа страхотна. Определено ще правя това отново и отново.littleangelOracle, Arizona06 / 11 / 19Marvelous - точно според рецептата, точно до бита сметана отстрани. Не мога да си представя каквато и да е корекция. Нужни са пълните 60 минути, за да завърша. Съпругата и аз консумирахме половината от нея на едно заседание - взехте изключително сдържаност, за да запазите някои за днес! Това ще е новата ми пустиня „впечатлявай гостите“! Да направим още една за Коледа. Вечеря.55 минути се оказа твърде дълга за фурната ми, изгорих тортата! Самата торта обаче беше страхотна. Беше много по-гъсто от очакваното, но лимоновата кора и ванилията наистина блестят (добавих ванилова захар). Определено отново ще направя тази торта! Анонимен от Сан Франциско, прекарвал ли си някога в Германия? Роден съм и израснах там и дойдох в САЩ, когато бях на 23. Повярвайте ми, майка ми беше запален хлебар и тя, нито някой, когото познавах, някога е използвал осолено масло. Защо бихте? Винаги можете да добавите сол, ако почувствате нужда от нея, но по това време няма немска рецепта и преди ВСЕКИ да е използвал осолено масло! Както заяви другата германка ....... тя дори не беше достъпна. Затова, моля, охладете .......... и добавете сол, ако желаете. В тази рецепта е посочена допълнителна сол, като се използва и осолено масло, би било твърде много. Анонимният е грешен, немците използват несолено масло, ние използваме по-малко захар, отколкото американците. Аз съм немски имигрант и първият път, когато солено масло бях в USAsonja17Dallas, Тексас чрез Франкфурт Германия12 / 03 / 18Това беше много лесно да се направи и се оказа точно като на снимката. Вкъщи сме само аз и съпругът ми и успяхме да довършим почти цялата торта на едно заседание! Определено бих направила тази рецепта отново.AnonymousBaltimore12 / 01 / 18Защо това списание добавя несолено масло към всяка рецепта за печене? Всичко, направено с несолено масло, има вкус на прекалено сладко и отвратително. Традиционната германска баба никога не би изпекла торта с несолено масло. Спрете тази глупост.AnonymousSan Francisco11 / 30 / 18Проведете пробен старт на тази интригуваща находка и тя НЕ разочарова. Следвана рецепта почти 100% ... раздута хрупкава мед и дамски розови резенчета ябълка върху целия връх на тортата и поръсена малко канела преди печене. ЕХА! Тя оприличава на ябълков тръп по вкус, но не прекалено тръпчив. Сервира се с ванилов сладолед вместо бита сметана, но и двете биха работили. Ще направи това, за да се отнесе към Thanksgiving.AnonymousAtlanta, GA11 / 18 / 18И направих това снощи. Хапването на ябълките отне известно време, но изглеждаше доста. Оставих хлебните трохи, но иначе следвах рецептата. Обичах да я ям - забавен начин да използвам допълнителни ябълки. Това е фантастична торта. Изключвам трохите за бадемово брашно. Имам чувството, че това му дава друго ниво.ЧериМартоМарто МартинСидни 08/02 / 18Фантастична торта! Единствената промяна, която направих, беше да използвам портокалови консерви вместо кайсии. 6 от нас го завършихме след вечеря. На следващата сутрин няма остатъци за хъба ми. Ще го направим отново следващата седмица за поредното парти за вечеряAnonymousSan francisco05 / 23 / 18Тази рецепта изглежда възхитително и може би ще бъде ... с някои промени. Може би аз съм направил грешка или не съм свикнал със стила на десерта, но това не е това, което считам за торта. Той със сигурност е приятен за окото с подреждането на ябълките и забавен и лесен за печене. Въпреки това намерих основната торта да е твърда и малко хрупкава, а ябълките да са твърде много по начина, по който са разпръснати. Ако го направя отново, бих вентилирала ябълките по цялата повърхност на тортата, за да осигуря равномерно разпределение и да добавя повече влага към самата торта. „Това изобщо не означава какво означава това. Versunkener означава точно това, което звучи, потънал. Това е потънала ябълкова торта. Ще направя тази рецепта всяка друга седмица, докато не ми омръзне ..... може би до есента. Вкусно без никакви промени.AnonymousLees Summit, MO04 / 22/18\nГледай видеото: Домашен ябълков кекс-Рецепта на деня от Бързо,лесно, г. (Октомври 2021).\nCopyright 2021 \_ Маслена немска ябълкова торта...


Код на офертата: 4092\nЛокация: Неа Перамос\nЗастроена площ: 70 кв.м.\nНеа Перамос е село в Гърция, разположено на западния бряг на Кавалския залив. Намира се на 18 км от Кавала.\nПредлагаме за продажба прекрасен 2-стаен апартамент, разположен на 15 м от морския бряг. Имотът е със следното разпределение: спалня, дневна, кухня, баня с тоалетна. Терасата е с изумителна гледка към морето.


Нови цветя в старите вещи | Всичко за жената\nГрадина 23.06 09:00 15864 0\nНови цветя в старите вещи\nРано или късно всеки се сблъсква с проблема, идващ от натрупващите се ненужните вещи у дома. Било то вече остаряла или счупена мебел, неизползваеми чували от плат или пукнати кофи, лейки за поливане, захабени кошници. Списъкът на потенциално ненужните вещи може да бъде много дълъг.\nНо нашата задача е да открием тяхното ново предназначение. Всяка пролет трябва да си набавяте множество нови саксии, за да засадите свежи цветя, които да внесат приятен пролетен полъх в дома или на двора?\nТази задача вече не е трудно и скъпо начинание - на теория всяка стара вещ може да се преобрази в практична и импровизирана нова саксия.\nНай-важното нещо е да мислите и действате практично и креативно.\nИнтересен факт е, че в почти всеки дом има изобилие от стъклени буркани, които хващат прах - променете това и посадете в тях цветя /виж снимката/.\nСтарите тенекиени кофи и консерви също не са за изхвърляне. Можете също да използвате камъни, стари шишета, дънери, пънчета, улуци, пластмасови лейки за поливане на цветя, стари обувки и др.\nИзрисувайте неизползваеми пластмасови шишета, или ги украсете с декоративни елементи по избор, а след това засадете цъфтящо цвете в ярки цветове или някое красиво зелено растение.\nА за отдадените на своята цел -направете си сами саксия. Използвайте дърво или цимент, за да построите малка конструкция.\nИзползвайте отливка, оформете я по ваш вкус, украсете я, а накрая решете какви цветя ще засадите и как да ги разположите.\nКак да спасим цветята в жегите\nКакъв цвят в интериора подхожда на характера ви? (галерия)\nДекорация със стари рамки (галерия)\nГрадина 19.01 13:00 5876 0\nЛилиумите са толкова красиви и непретенциозни, че можете да ги отглеждате почти навсякъде. За препоръчване е да засадите луковиците в градината, но ако нямате и голяма саксия ще свърши работа\nГрадина 17.01 09:00 11312 0\nГрадина 15.01 19:00 149028 0\nГрадина 14.01 09:00 45816 0\nГрадина 12.01 13:00 30928 0\nГрадина 08.01 09:00 25924 0


Фаталната четворка. Какви са суеверията за числото 4?\n02 март, 21:00 / Tribune\nВ Китай числото 4 поражда т.нар. тетрафобия (от на старогръцки: τετράς – „четири“ и φόβος – „страх“) - ирационален страх от числото 4, приемащо се за предразсъдък.\nТова суеверие е разпространено главно в страните от Източна Азия – Китай, Япония и Корея. Причина за възникване на фобията е, че произнасянето на китайски език на йероглифа, означаващ „четири“: „съй“ (на китайски: 四), е почти същото като думата „смърт“ (на китайски: 死), разликата е само в тона. В корейския и японския езици тези думи с незначителна промяна в произношението са преминали от китайския.\nСуеверието е дотолкова разпространено в тези страни, че в болниците и обществените учреждения етажи с номера завършващи на четири почти винаги липсват.\nПри това в чест на гостите от западните страни понякога отсъства и числото 13, в резултат на което например височината на дадена сграда може да се окаже „по-висока“, отколкото е всъщност, заради липсата на 4-ти и 13-ти етаж.\nКогато някой от членовете на семейството е болен, прието е числото 4 да не се споменава. Номерата на мобилните телефони, завършващи на четири или съдържащи много четворки, струват много по-евтино от останалите.\nЖребият определи номерата на партиите и коалициите за изборите\nЕтикети 4, число, символика


Адвокат изиска справка за уменията на полицай, надушил отровната ракия, убила 6-има - 24chasa.bg\nЛансирана от Кирил Петков висша чиновничка уволнена след заседание на борд с трима от ГЕРБ Министър Везиева им поиска оставките заради решението Ваня Караганева отстранена от директорския пост в ДКК, която съпредседателят на ПП като министър искаше да закрие, защото оттам се източват милиони ГЕРБ пък видя опит за скрита приватизация и пита Румен\nАдвокат изиска справка за уменията на полицай, надушил отровната ракия, убила 6-има\nТайфи Мекльов пред съда СНИМКА: Архив\n5 години затвор получи Тайфи Мекльов от Якоруда, който през 2015 г. разпространил фалшивото питие, той твърди, че не е негово\nЛеката присъда съдът обяснява с факта, че мъжът не е знаел, че продава метилов алкохол\nПрокуратурата и семействата недоволни и обжалват\n“Да се изиска справка от ОД МВР - Благоевград, за свидетеля Капинаров какви завършени курсове или умения е придобил извън полицейската квалификация, придобил ли е в тези курсове органолептични умения извън общоприетите.”\nТова е едно от исканията до Софийския апелативен съд на защитника на Тайфи Мекльов, подсъдим за смъртта на шестима мъже от Якоруда, починали след употреба на отровна ракия.\nАдвокат Лъчезар Таков иска още да разбере в какво качество полицаят е присъствал на претърсването в дома на Мекльов. “Като полицейски служител, поемно лице, като специалист - технически помощник, или като заместващ следово куче, тъй като е надушил мирис на алкохол въпреки липсата на такива умения”, допълва защитникът.\nмъже също бяха\nот фалшивото питие, но лекарите им спасиха живота.\nМагистратите приеха, че разпространителят на отровното питие е виновен за смъртта на мъжете, но е извършил престъплението по непредпазливост, защото не е знаел, че продава метилов алкохол. Наказанието, което получи, е 5 г. затвор. Ще трябва да плати и на 16 наследници на починалите и пострадалите общо\n1 190 000 лв.\nМекльов обжалва присъдата пред Софийския апелативен съд. Прокуратурата и гражданските обвинители също протестираха, недоволни от наказанието. Преди дни делото започна в Софийския апелативен съд и ще продължи през март.\n“Когато чухме присъдата в залата в Благоевград, останахме като попарени. Не очаквахме толкова малко наказание за човек, който е продавал отровна ракия, от която пък си отидоха на оня свят шест млади момчета.” Това каза Ати Муртева, майка на 30-годишния Салих.\nТрагедията в Якоруда се разигра около Коледа през 2015 г., когато за няколко дни починаха шестима мъже на възраст от 30 до 40 г., а още осем получиха тежки натравяния и бяха настанени в болница.\nЧаст от тях на 25 декември\nа други са били на “свинска сватба” в дома на Медо Биков. Вайдин и Салих купили ракията от Мекльов, а Медо пък получил 4 литра в замяна на породист заек.\nНа 26 декември рожденикът Вайдин починал. Погребали го, без да има съмнения, че може да е натровен. За няколко дни след това починали и останалите, а пострадалите по спешност бяха настанени в реанимацията на благоевградската болница. Едва тогава се появиха съмнения, че причината е метилов алкохол. Наложи се ексхумация на тялото на Вайдин, а експертизата установи, че действително е натровен.\nДни след масовата трагедия се разбра, че пет дни по-рано, на 21 декември, пък е починал и Юсуф Мемчов.\nТялото му също\nи се установи, че и той е починал от метиловия алкохол. В съда обаче не се доказа двама от тях - Симеон и Рифат, да са взели пиенето от Мекльов и той бе оправдан за тяхната смърт. Пред съдебния състав обвиненият обясни, че ракията не била негова и никога не е произвеждал незаконно алкохол. Точно първият починал - Юсуф, му я донесъл в туба от 6 литра и я оставил в цеха му. От нея той дал на останалите, но не знаел, че е отровна.\n“Синът ми почина и не може да се защити. Най-лесно е да обвиниш и да прехвърлиш вината на мъртвия”, гневи се Айше, майката на Юсуф.\n“Пет години чакам синът ми да се върне и да го прегърна. Златно момче беше. Работеше в строителството в София, помагаше ми със средства, за да се издържам.\nдецата ни гният\nв земята, а\n5 години затвор!\nКъде ни е правосъдието”, плаче майката на Салих.\nТя е потресена от твърденията, че починалите били пияници. “Салко правеше най-хубавите къщи и хотели в София. Може ли пропаднал човек, какъвто искаха да го изкарат, да разчита технически планове, чертежи, да изпълнява такива обекти! Това е долна клевета”, непримирима е Ати Муртева. Казва, че от 5 г. всеки ден ходи на гробищата, след това на работа и обратно вкъщи. Не излиза в града, почти не се среща с други хора.\n“Разболях се, вече съм половин човек. Пия една шепа хапчета. Питам се всеки ден защо човек, алчен за пари, погреба младите момчета. Толкова е жестоко! Нямам дори сили да живея вече”, допълни Ати.\nНастанените в болницата, които бяха спасени благодарение на усилията на лекарите, казаха, че\nи въобще не допускали, че е отровна.\n“Срам и позор е тази ниска присъда! Млади хора бяха изтровени. Майките им плачеха в залата, животът им е съсипан. Ние оцеляхме, но и нашето здраве не е същото. Аз вече не съм онова здраво момче, което бях преди това. Този метил ми е съсипал вътрешните органи, има поражения, които вероятно ще останат до края на живота ми. Непрекъснато имам болежки оттук-оттам. Няма държава”, възмущава се оцелелият Иван Неделчев, който бе в кома.\nСъдът в Благоевград при произнасяне на присъдата се позова и на обстоятелството, че полицаят Капинаров е присъствал на обиска в къщата на Мекльов на 27 декември и е усетил силна миризма на алкохол от сифона в помещението над гаража. Проверил в кофите за боклук на улицата и открил няколко туби, в които имало малко жълтеникава течност. Защитата на Мекльов обаче твърди, че на цялата улица имало само един контейнер за смет, а живеели много семейства и не било ясно кой е изхвърлил тубите. В съдебнотоксикологичната експертиза е установено, че метанолът, установен в намерените туби в контейнера за смет, е идентичен с този, от който са отровени шестимата.\nАдвокатът на обвиняемия обаче иска втората съдебна инстанция да назначи повторна експертиза и да се види хроматографският профил и на веществото в тубите, и на това в труповете на починалите. Иска\nда се изясни\nдали е възможно\nот друг източник,\nа не само от разпространения от Мекльов.\nЗаради това, че е прието, че четирима са починали от ракията на Мекльов, а за другите двама не е установено, адвокатът настоява и да се изиска справка от полицията и прокуратурата дали през 2014 и 2015 г. има други случаи на отравяне с метанол в Благоевградска област.\n“Установени ли са лица, продавали или изготвяли такива токсични смеси, и има ли обвинени за това”, настоява адвокатът. “Възмутена съм от тези искания на защитата! Надявахме се на втора инстанция делото да приключи по-бързо”, коментира лаконично Ати Муртева.\nОчаква се Апелативният съд да се произнесе кои от исканията на защитата да бъдат приети и кои - отхвърлени.\nСамо ракия с бандерол пият вече мъжете, останали живи преди 5 г. след почерпка с менте в Якоруда 5 години затвор за Тайфи Мекльов, чиято ракия менте отрови четирима 6-има умряха от отровна ракия в Якоруда, близките им искат 2 млн. лв. кръвнина


Нинова убедена, че ще има предсрочни избори | Блиц\n20 Окт. 2018, 14:52\nНа конгреса през януари ще се подготвяме за предстоящите избори - убедена съм, че ще има и предсрочен парламентарен вот. Това каза лидерът на БСП Корнелия Нинова във връзка с "Визия за България" и предстоящия конгрес на БСП през януари, предава "Фокус".\nНинова обясни, че депутатите от ПГ на "БСП за България" са в цялата страна. „Вече може би повече от месец. Много съм им признателна, благодаря и през вашия ефир. Поздравявам ги за усилията, поизморени са, но знам, че ще продължим с още по-голяма енергия. Докрая на декември трябва да продължат тези срещи, събираме конкретните предложения. В края на декември обобщаваме, януари ще имаме конгрес“, каза лидерът на БСП.\nТя уточни, че на най-висшия форум на партията трябва да се приеме „Визия за България“ в окончателен вариант. „Дотогава трябва да сме наясно с процедурите за номинация на евродепутати, т.е. подготовката ни е за избори, ако мога да обобщя за този конгрес. Европейски, защото те са определени и ясни през май. Убедено смятам, че ще имаме и предсрочни парламентарни, така че с конкретизацията на „Визия за България“, правим реално програма за управление на страната“, каза Нинова.\nНинова към ГЕРБ: За 10 години заменихте думите „достъпност“ и „безплатност“ в здравеопазването с „връзки“ и с „пари“


Обществен транспорт | Официален туристически портал на Бургас\nНачало Открий Бургас Пътувай в Бургас Обществен транспорт\nОбщественият транспорт в Бургас е добре развит и удобен начин за придвижване, с който лесно и бързо може да стигнете до всяка точка на града. Вътрешноградските и крайградските линии в Бургас се обслужват от общинската фирма "Бургасбус" ЕООД.\nРеализирането на проекта "Интегриран градски транспорт" донесе на града подобрена инфраструктура, най-модерните автобуси в България и нова транспортна схема, която освен, че облекчава трафика, намалява значително вредните частици във въздуха.\nОт ноември 2016 година е въведена електронна билетна система. Предлагат се най-различни пакети за пътуване, както и билети, които могат да се закупят директно от автобуса. Тарифите за електронната билетна система можете да видите ТУК.\nНа e-mail: bourgasbus@abv.bg можете да изпращате предложения за подобряване транспортната услуга в Бургас, както и да подавате сигнали и жалби, на които ще получите бърз и конкретен отговор.\nДопълнителна информация за обществения транспорт можете да намерите на сайта на "Бургасбус" http://burgasbus.info\nПоследна промяна: 14:02, 15 февруари 2020


store.bg - Бебешки стоки - ръкавица ГРИЗАЛКА\nБебешки стоки ... ... Търсене на: ръкавица ГРИЗАЛКА\nТърсене на: ръкавица ГРИЗАЛКА\nПродукти отговарящи на търсене: ръкавица ГРИЗАЛКА\nБлизки съвпадения: дъвкалка\nСъвпадение за: ръкавица ГРИЗАЛКА\nДъвкалката на "Matchstick Monkey" е подходяща за успокоение на болката във венците при никнене на първите зъбки на бебето. Задната страна на главата на маймунката е снабдена с четка върху, която може да поставите необходимото количество гел за успокояване на венците. Чесалката е изработена от силикон, използван в хранителната индустрия, одобрен от FDA, който е напълно безвреден за здравето на малките деца. Материалът от който е изработена чесалката е нетоксичен, без съдържание на Фталати и Бисфенол А. Гризалката е подходяща за парна и студена стерилизация, за почистване в миялна машина, както и за замразяване ...\nДъвкалката "Regenbogen" на "Biberschatz" спомага за облекчение на болката във венците при никнене на първите зъбки на бебето. За допълнително облекчение, може да я охладите в хладилник или да я поставите във фризера за няколко минути. Чесалката е с размер, който е съобразен с бебешките ръчички, за да могат да я хващат и държат лесно. Гризалката е изработена от 100% хипоалергичен силикон и естествен бук, без съдържание на Бисфенол А, Фталати, което я прави напълно безопасна за вашето бебе. Тя няма вкус и аромат. Силиконовите топчета се почистват лесно - само с чиста вода или вода със сапун. ...\nДъвкалката "Daisy" на "Biberschatz" спомага за облекчение на болката във венците при никнене на първите зъбки на бебето. За допълнително облекчение, може да я охладите в хладилник или да я поставите във фризера за няколко минути. Чесалката е с размер, който е съобразен с бебешките ръчички, за да могат да я хващат и държат лесно. При разклащане - дървените делфин и топчета се удрят и се чува лек дрънкащ звук. Гризалката е изработена от 100% хипоалергичен силикон и естествен бук, без съдържание на Бисфенол А, Фталати, което я прави напълно безопасна за вашето бебе. Тя няма вкус и аромат. Силиконовите ...\nЗа много бебета, появата на първите зъбки може да бъде изключително неприятно преживяване, затова те се нуждаят от продукти, които може да улеснят този важен етап от развитието им. Дъвкалката "Attach & Chew" на "Cheeky chompers" спомага за нежно масажиране и успокояване на болката във венците при никнене на първите зъбки на бебето. Гризалката представлява 3 силиконови ринга с релефна повърхност. Двата крайни ринга са във формата на главата на симпатичното хипопотамче на "Cheeky Chompers", а по повърхността на средния ринг има релефни кръгове, които спомогнат за успокояване на раздразнените ...\nТърсене на: ръкавица ГРИЗАЛКА Продукти 1-12 от общо 233


Спартак взе крило от Рилски | picknroll.bg\nСпартак взе крило от Рилски\n#0 / август 26, 2017\nСпартак (Плевен) ще започне подготовка за новия сезон в понеделник, но от клуба вече разкриват детайли по тазгодишната селекция. През сезон 2017/2018 в зала “Балканстрой” ще играе Георги Бързаков-младши, който прекара последните два сезона като баскетболист на Рилски спортист (Самоков), с чийто екип спечели Купата на България през 2016 година.\n22-годишното крило прекара отминалия сезон предимно във втория тим на самоковци, с който игра в А група, но при дебютната си кампания 2015/2016, когато треньор бе Росен Барчовски, младокът бе част от представителния отбор на Рилецо и дори записа минути в турнира за Купата на ФИБА Европа.\n204-сантиметровият играч се възстановяваше от контузия и записа само 13 срещи за дубъла на Рилски, но в тях постигаше средно по 9.8 точки, 4.2 борби, 2.3 асистенции, 0.5 откраднати топки и 0.3 чадъра. Записа и два двубоя в турнира за Купата на БФБ, в които представянеот му бе далеч по-впечатляващо – 15.5 точки, 6.0 борби, 5.5 асистенции и по 0.5 чадъра и откраднати топки.\nБързаков е роден на 14 октомври 1994 година в София, а като подрастващ баскетболист започва в Лукойл Академик. Това не е случайно, защото баща му, Георги Бързаков-старши, е едно от големите имена в славната история на “студентите”. В мъжкия баскетбол младши е играл за Тракйиски университет (Стара Загора), Академик (Благоевград) и Академик (Пловдив).\nавгуст 26, 2017 in България.\n← Без Саторански и Весели Чехия е преодолим\nNBA „регистрира“ Везенков →


МОСТЪТ ДО КРИМ: Путин откри мащабното съоръжение (КАДРИ ОТ ДРОН) - Палци Горе\nВладимир Путин откри спорния мост от Русия до Крим. Москва се гордее със съоръжението, което беше завършено няколко месеца по-рано от планираното.\nМеждународната общност, която осъжда анексирането на Крим от Русия, гледа на моста като на демонстрация от страна на Кремъл. Досега сухопътна връзка между Крим и Русия нямаше, поради враждебните отношения с Украйна, която изолира полуострова.\nМостът е грандиозно съоръжение. Минава над Керченския пролив и със своите 19 километра става най-дългият в Европа. По-дълъг е дори и от моста „Вашку да гама“ в Лисабон.


В кухнята с любов: Юни 2013\nКартофена салата с яйца и винегретна заливка\n4 средно големи картофа нарязани на кубчета\n2 връзки пресен лук, нарязани на ситно\n2 твърдо сварени яйца, нарязани на кубчета\nЗа винегретната заливка:\n1ч.л. дижонска горчица\n1с.л. сушен риган\nКартофите се сваряват в подсолена вода за около 10 минути, докато поомекнат. Продуктите за винегретната заливка се разбиват енергично в буркан с винт (шейкър). Картофите се подправят и се заливат с винегрета. Охлаждат се. През това време майонезата се разбърква заедно с лимоновия сок и се подправя на вкус. След като картофите изстинат към тях се добавя майонезата, нарязаният лук и яйцата. Разбърква се добре.\n6/20/2013 02:51:00 сл.об.\nПродукти: За масленото тесто:\n250г размекнато масло\n175г пудра захар 3 разбити яйца\nЗа тестото: маслото и захарта се разбиват на пухкава смес. Прибавят се яйцата и брашното и се омесва тесто. Оставя се в хладилник за около 20 минути. Фурната се загрява на 180С. Тестото се разделя на 5 и всяко парче се разточва на блат с диаметър около 23см. Набучват се с вилица, за да не се надигат и се пекат за около 15 минути, след което се охлаждат добре.\n4-5 ягоди се заделят за украса, а останалите се пасират. Захарта се разтваря в 4с.л. вода и портокаловия сок. Отгоре се наръсва желатина. Оставя се за малко да се накисне, след което се разтапя на водна баня. Добавя се към ягодовото пюре и се оставя да се охлади. Когато започне да стяга се добавя към разбитата сметана. Белтъкът се разбива на твърд сняг и се добавя към сметановата смес. На дъното на тортена форма с ринг се слага един от блатовете, намазва се с мус и процедурата се повтаря, докато отгоре остане последният блат. Тортата се охлажда най-малко за 2 часа. Поръсва се с пудра захар и се украсява със заделените ягоди.\n6/20/2013 02:25:00 сл.об.\nЯгодова торта с цедено кисело мляко\n100г пресято брашно\n50г царевично нишесте\n500г цедено кисело мляко\n75г захар (ако кремът стане кисел, се добавя още)\n150г ягоди, нарязани на кубчета и отцедени\nванилова глазура или разбита сметана за намазване на тортата\nФурната се загрява на 180С. Яйцата се разбиват заедно с водата, захарта и ванилената захар на пяна. Брашното, нишестето и бакпулверът се добавят в яйчената смес и се разбърква добре. Полученото тесто се пече в тортена форма с ринг (ок. 24-26см), покрита с хартия за печене за около 20 минути. След като готовият блат изстине, се разрязва на две. На дъното на тортената форма се поставя единия блат.\nЗа крема: киселото мляко се разбива с лимоновия сок и захарта на гладка смес. Желатинът се накисва във вода, след което се разтапя на водна баня и се изсипва внимателно на тънка струйка към млечната смес, като постоянно се разбърква. Сметаната се разбива и към нея се добавят нарязаните ягоди. След това млечната смес и сметаната се смесват и се разбъркват добре. Кремът се изсипва върху единият блат, след което отгоре се поставя и другият. Тортата се оставя в хладилник поне за 2 часа, докато стегне.\nЗа украсата: шоколадът се разтапя на водна баня и в него се топват измитите и подсушени ягоди. Тортата може да се намаже отгоре и отстрани със сметана или глазура, по избор. Отгоре се нареждат ягодите.\n6/01/2013 02:03:00 сл.об.


Спечелихме две купи от турнира "Mali Mančester 2018" в Сърбия\nИзвоювахме две купи от международния турнир “Mali Mančester 2018” в Сърбия! В надпреварата бургаските състезатели на СКВТ “Черноморец” участваха с персонална покана. Нашият клуб се включи с два отбора, които играха със силни съперници.\nТриумфирахме с призовата купа във възраст до 14 години. Спечелихме първото място след победи над домакините от “Лесковац”, “Пирот” и “Парачин”.\nТимът ни юноши до 18 г. се класира на второ място. Победител в тази възраст са домакините от “Лесковац”, а отборът на “Бета” (Скопие, Македония) остана трети.\nС впечатляващото представяне на “акулите” в турнира, пред бургаския клуб се очертават нови перспективи за сътрудничество. Сърбите са останали приятно изненадани от игровата подготовка и умения на състезателите от “Черноморец”, както и от дисциплината в клуба и възпитанието на момчетата. От ръководството на “Лесковац” са пожелали контактите с бургазлии да продължат и за в бъдеще.\nДни след края на турнира, специален поздрав към българската група и лично към председателя Петър Йонов в писмо изпрати президентът на “Лесковац” Даниела Джорджевич.\n“Балканската водна топка е най-силната в света и ще използваме максимално възможността да играем със съперници от високо ниво. Колегите от “Лесковац” се увериха, че сме сериозен клуб и също желаят контактите ни да се развиват и занапред. Продължаваме да преследваме целите си – трупане на опит, самочувствие в международни турнири, което е част от пътя ни към голямата водна топка”, каза Петър Йонов.\nПо време на визитата ръководството на “Черноморец” е провело разговор с един от най-известните сръбски треньори по водна топка. Целта на срещата е била евентуалното му привличане на работа в бургаския клуб. В рамките на месец трябва да стане ясно дали специалистът ще пристигне в Бургас.\nБългарската група беше водена от треньорите в СКВТ “Черноморец” Петър Йонов и Светозар Владков.\nКласиране до 18 г.\n1. “Лесковац” (Сърбия)\n2. СКВТ “Черноморец”\n3. “Бета” (Македония)\nКласиране до 14 г.\n1. СКВТ “Черноморец”


Вертикална колекция Еолис Сира - Apollowine.com\nАрт. #: 121292_case\nПреди да продължите да четете, ще трябва да отговорите с "ДА" на всеки един от трите въпроса:\n- Обичате ли вино?\n- Обичате ли приключенията?\n- Обичате ли да откриете нещо рядко и да можете да го притежавате?\nАко сте отговорили с "ДА", то ще харесате това предложение...\nТова е една специална лимитирана колекция, която съдържа три последователни реколти от Сирата на Еолис Естейт, т.нар. вертикала.\nМалко са производителите, които могат да си позволят да предложат вертикална селекция от вината си. А тези, които могат, са проявили истинско търпение и уважение към Вас, че неможе да го подминете ей така.\nЕолис Естейт е наистина изключително малък производител от сърцето на Южен Сакар/ Източни Родопи, който много прецизно избира кога да пусне виното си за консумация и успяват да спечелят своите почитатели именно с това ( и не само).\nНашето предложение е специален кашон, в който има по 2 бутилки от три последователни реколти за Еолис - 2012 , 2013 и 2015.\nРеколта 2012 - добра за България, топло лято, с често летни дъждове,\nРеколта 2013 - изключителна за България. Горещо лято, дълга и топла, суха есен, без аномалии\nРеколта 2014 - за Сирата на Еолис Естейт е нулева, т.е. няма произведено вино - дъждовна, с унищожения от градушка.\nРеколта 2015 - добра към много добра година за България. Имаше дъждовен период през Септември/Октомври, което непозволи червените сортове да узреят добре в определени региони и предположи противоречива оценка на реколтата.\nЛИМИТИРАНО КОЛИЧЕСТВО: САМО 30 КАШОНА\nВсеки кашон съдържа по 2 бутилки Еолис Сира от три последователни реколти 2012, 2013 и 2015


The Blue Blog of Lazar :: Дърворезбата\n02.06 22:33 - Дърворезбата\nПрочетен: 720 Коментари: 3\tГласове:\nДърворезбата е едно от изкуствата, на които винаги съм се възхищавал. Вече съм писал в блога за Рафаиловия кръст в Рилския манастир, българският световен шедьовър. Виждал съм тавани с дърворезба в Пловдивски къщи и резбовани иконостаси в църкви в България и Македония, които са ме изумявали с майсторството на изработката си. Текстът по-долу не е мой. Попаднах на него в сайта oreshak.bg. Понеже много ми хареса, реших да го публикувам в блога си, нещо, което много рядко правя.\nДърворезбата е форма на художествена обработка на дървесината, при която с помощта на режеш предмет се получават разнообразни декоративни мотиви и изображения. Терминът се използва за самото изкуство и за означаване на резултата от този творчески процес. Позната е още от времето на неолита, като за сечива са използвали остър кремък. В България в периода на Възраждането се развили няколко художествени школи, известни с дърворезбата си: Дебърска художествена школа, Банска художествена школа, Самоковска художествена школа, Тревненска художествена школа, Калоферска резбарска школа.\nНай-общо можем да обособим два вида дърворезба: плоска дърворезба, известна като пастирска и едра релефна дърворезба, означавана като занаятчийска. Украсените с пастирска резба предмети са наричани от народа писани, защото върху гладката повърхност са правени чести врязвания с нож. При релефната резба освен умелото съчетание на линиите и формите на мотивите, декоративният ефект се търси предимно в пластичното оформление на композицията и получената в резултат на това игра на светлосенки. Характеризира се с триизмерността си. Наблюдава се винаги фронтално и дълбочината на нейния релеф е обикновено от 3 до 18 mm.\nСред основните инструменти, използвани за дърворезба, са: нож за дялкане и дълбаене – специален нож, използван за рязане, белене и заглаждане на дървото; шлосерско длето - инструмент с извит режещ връх, използван в най-различни форми и размери за резба на вдлъбнатини, кръгове и криви; трион за рязане на дебел материал - малък трион , който се използва, за да отсече парчета дърво наведнъж; длето – има прав режещ връх и се използва за направата на линии и за почистване на гладки повърхности, като има различни размери. Необходими са и заточващи инструменти за поддържане на остриетата, като различни камъни и ремъци за точене.\nСамата технология на дърворезбата преминава през няколко етапа. Първо се изработва пластична рисунка на композицията. След това с помощта на индиго и молив за копиране се копира резбарския орнамент върху плоскостта за изработване, като внимателно се повтарят всички контури на мотива. Следва грубо изсичане на фона, като на този етап плоскостта се затяга на тезгяха и се изсичат празните места между отделните части на орнамента с длета с широчина по-малка от големината на празните места. Самото изсичане се извършва грубо, преди засичането на орнамента, като се внимава да не се издълбае по-дълбоко от определената дълбочина на фона. Длетото се държи под наклон към плоскостта, резецът се поставя близо до контурите на орнамента, забива се с чукане и се обикаля цялото празно място, докато се премахне ненужната дървесина от него. После се извършва засичането на орнамента. Това става с длета, чиято форма на резеца отговаря на формата на контура, който ще се засича. Длетото се държи така, че да засича право надолу или малко навън и в никакъв случай навътре – да подсича мотиви и елементи в орнамента. Ако фона е по-дълбок, засичането трябва да се извърши на няколко пъти до достигане на необходимата дълбочина. При едно удряне върху длетото, то трябва да се забива най-много до 3-4 mm. При по-силно удряне и забиване на длетото има опасност то да се счупи, особено при работа върху по-твърдо дърво като орех, круша, бук, бряст и др.\nСледващият етап е подравняване на фона. Извършва се с длета с по-малка широчина от мястото, за да може свободно да се манипулира – различно широки според големината на празното място. Скицирането на орнамента е първият етап от пластичното оформление на дадена релефна резба. Скицирането означава в груба форма да определим височините, наклоните, извивките, най-ниските и най-високите места на отделните части на орнамента. За тази цел се използват цяла поредица от длета, като се свалят винаги най-ниските места, за да може да се освободят по-високите места за свободна работа върху тях. Моделирането се състои в детайлно оформяне на пластичните особености на релефния орнамент. Скицираните мотиви чрез повторно умело рязане трябва да се изваят според модела, влагайки живот във всеки елемент, който има първостепенно значение в целия релефен орнамент. При моделирането се върви от установяване на общото движение на мотивите към нанасяне на подробностите върху тях. Под контуриране се разбира контурно изясняване на моделираната вече форма, мотив, елемент, което се постига чрез точното изсичане на формата и изтегляне на леки фази (контури), наведени към външната страна на формата под наклон, не по-малко от 45 градуса спрямо обработваемата повърхност. След моделирането и контурирането следва окончателно почистване на фона. Извършва се с прави длета, като се внимава фонът да представлява равна и чиста повърхност, върху която лежи самият орнамент. Понякога за придаване на по-голям ефект на релефния орнамент се прибягва до надупчване на фона с назъбени прибори.\nДърворезбите се работят само върху основа от широколистна дървесина и то редките и изключително ценни видове като липа, орех, явор, ясен, череша, т.e. дървесина върху която времето да оставя колкото се може по-малък отпечатък, не се измятат и придават още повече колорит на произведението със своята естествена красота.\nСлед като дърворезбата е завършена и са приключени довършителните работи, майсторът може да запечата и/или оцвети дървото с разнообразие от натурални масла, като орехово или ленено масло, което предпазва дървесината от мръсотия и влага. Маслото също придава блясък на дървото, което помага на наблюдателя на слънчева светлина по-лесно да разпознае обекта. Но резбарите избягват употребата на гланциран лак за дърво, тъй като той създава прекалено блестяща повърхност, която дразни зрението и обърква изображението. Предмети, изработени от дърво, често се завършват със слой от восък, който предпазва дървото и дава мек отблясък.\nВ България се предлагат много сувенири, украсени с дърворезба като кутии и ракли за бижута и аксесоари, икони, дърворезбовани пана и пластики, а също бъклици, бурета, кутии за бутилки в разнообразни цветове и размери. Много от тях можете да видите на сайта oreshak.bg.\n1. kvg55 - laval,\nДърворезбата не е занаят за нервни хора.\n2. zaw12929 - ТИЯ ДНИ ШОУТО НА СЛАВИ ЩЕ ПОКАЖАТ ...\n3. laval - Пуснах този коментар\nно темата тук е за дърворезбата. А Слави изобщо не ме интересува.


Metal Hangar 18 « Разтърсващо преживяване обещават NAZARETH в Пловдив\n« Рожден ден с CONCRETE, DEFECTED и приятели\n„Nirvana на европейския джаз“ с премиера на нов албум в София »\nРазтърсващо преживяване обещават NAZARETH в Пловдив\nПубликувано от REYAV в 11:07 часа на 19.04.2017 г. Намира се в Акцент, Концертни, Новини\nЛегендите NAZARETH ще изненадат родните фенове с едно специално и гарантирано незабравимо рок шоу на 18 юни под звездите в Античния театър. Това обещава култовият басист и основател на групата Pete Agnew, като добавя, че музикантите нямат търпение да предадат уникалния си заряд на сцената в Пловдив.\n“Развълнувани сме от предстоящата среща с българската публика. Ние държим на директния контакт с феновете ни, за нас е много по-важно да изнясяме концерти в различни точки на света, отколкото да записваме албуми в студиото”, споделя емблематичният рок музикант.\nСлед поредица от култови албуми и паметни концерти, титаните на хард рока за първи път ще забият в Пловдив най-големите си хитове и неостаряващи класики – „Love Hurts”, „Hair of the Dog”, “Dream On”, както и съвсем нови композиции. Концертът на NAZARETH в България е част от турнето им, което ще премине още през Германия, Австрия, Щвеция, Румъния, Гърция.\nЕпичното шоу на великите музиканти под звездите на стария град е на 18 юни от 21:00 часа в Античен театър Пловдив. Билетите са на цени от 40 до 60 лв. и могат да бъдат закупени от мрежата на Eventim в цялата страна и online. Организатори са Moko Solution.\nPete Agnew и синът му Lee Agnew излизат за�...\nКултовият басист Pete Agnew и талантливият барабанист Lee Agnew в паметен лайв с рок иконите Nazareth. Титаните на хард рока NAZARETH пристигат у нас след по-малко от месец за незабравимо шоу под звездите на Пловдив – 18 юни, Античен театър. В състава на именитата шотландска банда влизат световноизвестни баща и син – основателят на групата Pete Agnew и наследникът му Още...\nBELPHEGOR с нов сингъл и текстово видео към него (0) Както знаете, австрийските дет/блек метъл крале BELPHEGOR ще издадат новия си студиен албум, озаглавен „Totenritual“, на 15 септември чрез Nuclear Blast. Дискът е записан […] преди 10 месеца\nЧуйте част от новата песен на EPICA (0) Вторият сингъл от шестия албум на Epica, Unchain Utopia, се очаква на 4. април. Дотогава можем да чуем как горе-долу […] преди 4 години\nMike Shinoda от LINKIN PARK пусна дигиталното EP “Post Traumatic“ (0) Мултиинструменталистът Mike Shinoda от LINKIN PARK пусна за свободно слушане дигиталното си EP “Post Traumatic“. Мини-албумът не съдържа “Looking For […] преди 3 месеца\nSABATON се срещат с фенове в столичен клуб (0) На 17 март в столичния бар RockIT ще се състои уникален по рода си купон. B 17.00 часа ще стартира […] преди 5 години


Разкриха колко ще получи Левски от продажбата на звездата си Давиде Мариани – Луд Спорт\nРазкриха колко ще получи Левски от продажбата на звездата си Давиде Мариани\nЛевски ще получи 1,5 млн. евро по трансфера на Давиде Мариани, който преминава в Ал Насър, ОАЕ. Швейцарецът остава само да подпише договора си, след като премина и медицинските изследвания. Той изигра последния си мач за „сините“ при успеха над Ботев Пд с 3:1, в който вкара два гола.\nАрабите изгледаха мача от трибуните на „Герена“, а вчера оформиха всичко по трансфера. Левски губи безспорно най-добрия си играч, но с парите треньорът Петър Хубчев ще може да получи двама или трима класни за нашето първенство изпълнители.\n„Мариани без отбора е нищо. И отборът без Мариани може би няма да бъде същият, може пък и по-добре да е. Но Мариани е малка част. Най-радващото е, че той е разбрал това нещо“, заяви Хубчев. Този сезон швейцарецът има 6 гола и 1 асистенция в шест мача.\n„От два месеца съм тук, но не съм се съмнявал в тази реакция на Левски. Колкото повече ги опознавам тези момчета, все повече я очаквах тази реакция от тях. Чисто професионално това е най-добрият отговор. Доволен съм. Няма какво да се оправдаваме с лошото време, жегата и т.н. Но аз не видях умора в играчите, напротив“, допълни Хубчев.\nУтре той извежда „сините“ срещу АЕК Ларнака (0:3 в първия мач) в реванш от II кръг на квалификациите на Лига Европа./Дума


Организират благотворителна фотосесия за спасяване живота на Борил - Haskovo.NET\n12:42, 11 окт 2019 г.\nБлаготворителна фотосесия е организирана в Хасково под мотото "Да запазим усмивката на Борил". Инициативата е в подкрепа лечението на малкия Борил Янков от Хасково, който страда от болестта на Хиршпрунг със засягане на тънкото черво.\nФотосесията е дарение от хасковлийката Краси Грозева и това е втората й благотворителна инициатива. Кампанията ще се проведе на 19 октомври от 10:30 до 16:30 часа в парка зад монумента "Света Богородица". Всеки, който желае може да снима детето си или себе си срещу произволно избрана сума, която да остави в кутията за дарения.\nВсички събрани средства ще отидат за лечението на Борил.\nБащата на детето - Георги Янков заяви, че продължава борбата за спасяване живота на Борил, чиято диагноза е потвърдена при изследванията в Англия.\nВ момента момченцето е на венозно хранене за животоподдържане, което месечно коства по 10 000 - 12 000 лева и вероятно ще продължи през целия му живот, каза таткото. Той поясни, че на този етап семейството ползва средства за венозната храна на детето от разкритата преди време дарителска сметка, но сумата в нея намалява ежемесечно с хиляди левове.\nСлед години, при навършване на определена възраст, Борил трябва да мине трансплантации за спасяване на живота му.\nБащата се надява в бъдеще такъв тип лечение да се поема от Здравната каса, защото в противен случай семейството ще бъде принудено да емигрира от държавата.\nЖелаещите да подпомогнат лечението на Борил, могат да го направят по банков път чрез дарителската сметка:\n14:03, 11 окт 2019\nНека помогнат и местните политици, които са кандидати за кметове и общински съветници и сега обикалят наляво и надясно и обещават светло бъдеще на гражданите на Хасково. За тях няма да е проблем да отделят въпросната сума. Нека помогнат на детето да живее! Нека покажат, че наистина са съпричасни към страданието на обикновените хора.\n14:08, 11 окт 2019\nТе могат само да влачат и крадат.\n23:50, 12 окт 2019\nКумгейта да помогнете на детето достатъчно окрадоха всичко Лилянов, Гаров, Добрев, Минев не само да се возят колите си с тъмни стъкла еми да дадат малко.\n18:35, 11 окт 2019\nЕто,тук където и когато трябва няма 40/50 коментара,а за помощ да не говорим!!! Иначе за щяло и не щяло всеки си пъха пишката. Да видим колко хора има в този град с морални ценности- истински и вярващи било то християни или мюсюлмани!!\n19:21, 11 окт 2019\nУспех на малкото слънчице в борбата му с тази болест и кураж на близките му.Аз искам да попитам,защо кампанията в Хелпкарма не е активна,при положение,че семейството има нужда от много пари.И само чрез Уникредит ли можем да помогнем? За кутията за дарение разбрахме.Това не е достатъчно според мен.Бе я ни организирайте на протест пред здравната каса,как така не прави нищо за детето?\n21:49, 11 окт 2019\nМоже ли да ми дадете котия за да оставя на познати моя фейзбук е sis georgiewa pischete lischno da se razbereme\n19:45, 12 окт 2019\nКъде е държавата ? Това дете е Български гражданин и тя държавата трябва да се грижи за него . Ние не би трябвало да разберем за неговия проблем. В страната има милион и половина здравно не осигурени хора , които умират от елементарни болести . За една държава , като нашата това са 30 % от населението . Проблема е страшен . Въпроса е . До кога ще търпите това ?\n2 230 лева събра фотосесията в подкрепа на Борил 15.10.2018


Ново разкритие за моториста, умрял при катастрофата с кмета на Костинброд - ᐉ Новини от България • последни новости и актуална информация | ФАКТИ.БГ\nМладенов, който е бил зад волана на колата, няма сериозни травми\nПубликувана: 1 Юли, 2019 19:50\n38 КОМЕНТАРА | ВИДЯНА 11776\n34-годишният моторист, който се е блъснал фатално в колата на кмета на Костинброд Трайко Младенов, не е имал свидетелство за управление, съобщава TrafficNews.\nСпоред предварителната информация огледът на мястото на произшествието е доказал, че именно починалият млад мъж не е спазил правилата за движение при удара.\nИнцидентът е станал в неделя, около 19.00 ч., на кръговото кръстовище на входа на града.\nМладенов, който е бил зад волана на колата, няма сериозни травми.\nВзетите от него проби за алкохол и наркотици са били отрицателни. По случая е образувано досъдебно производство.\nРазбира се,че кмета никога не е виновен,жалко че човека не е бил с ЗИЛ та да е била друга развръзката на случая. Да почива в мир.\nМотористи, цигани, "бежанци", кучкари, политици ... Сериозна мисия е оцеляването в България, в условията на демонокрация.\nДано ти извадиш по-голям късмет с някой без книжка с Камаз\nПознавам както момчето така и кмета. Трагедията е за родителите на момчето! Кмета ще пусне всички връзки да се отърве.. Ама ВИНОВЕН СИ Трайчо!! При изпреварване мотора щеше да се удари в багажника, заден калник, задна врата! да ги ожули и падне наранен но жив! А не да се забие ЧЕЛНО в предната брата! И да не се лъжем никой там не се движи с 50 дори и 70 годишните с Ладите! ВИНОВЕН СИ! ЗА ДАЛАВЕРИТЕ НЕ ЛЕЖА! НО ДАНО ПОЛУЧИШ НАКАЗАНИЕ ПОНЕ ЗА МОМЧЕТО!!\nАми случайно познавах момчето лека му пръст, със сигурност имаше B и С категории за мотор не знам, но при обратен завой на автомобила при което препречваш пътя на мотора да излезе че той е виновен е малко цинично...И на какво кръгово, катастрофата става на отбивка на Ломско шосе...\nДано има възмездие, от Костинброд съм и тук всички знаем какво е станало, но да споменем че кмета е от ГРОБ и е ясно какво ще стане. Почивай в мир Ице...\nВие луд ли сте или все още не сте минали психиатричен преглед!?!? Мотористът няма книжка!!!! Точка !!!!\nБез двуколесни моторни пърдялници\nАйдеее още един пращялник, който смущава денонощно спокойствието на хората отлетя.\nЕ сега ще стане малко по-тихо. До края на годината ще стане още по-тихо.\nОт Костинброд съм там редовно минавам с приблизително 60км/ч и ме изпреварват като спрели а мотористите в този град са ужасяващи свидетел съм как при ограничение 60 минават с 140 ама после реват ПАЗЕТЕ МОТОРИСТА и такива глупости истината е ПАЗАТЕ СЕ ОТ МОТОРИСТА.\nФалшиви новини .Самия кмет каза по новините, че е трябвало да се направи кръгово но не е направено още.Спрете се .\nЩом е без книжка, ще е виновен. И скоростта му ще стане голяма и несъобразена. И правилата за движение ще е нарушил. И за всичко ще е виновен умрелия.\nМисля ,че не е наща работа да коментираме тези неща.... Семейството на загиналото момче страдат (няма значение дали има категория АБС.....) кмета го преживява още повече като човек... сигурна съм ,че не го е искам или че не е карал с 200 за да го направи нарочно. Кмета е мн добър човек и знам ,че го приживява тежко. ( а коментарите за партия и политика не са на място сега в този момент) съболезнования на семейството младо момче 🙁\nЩом е кмет е невинен. И за злополуката и за кражби и за всичко за което се сетите.\nЗИЛ е тежка машина, би бил достатъчен и един ЗАЗ/заплаха за автомобилите на запад, тоест вариант на ранно БМВ/\nБратовчедът имаше ЗАЗ, веднъж пийнал сгази бордюр - на ЗАЗа му нямаше нищо.\nДо коментар #7 от "zlobarq":\nАко ми обясниш каква е разликата, че е от герб, ако ми обясниш каква е разликата, че е кмет на нещо си. Да, това са фактори, които са в негов плюс. Но историята говори и бъдещите събития ще го казват, че дори да си най-незначителния човечец на мястото на кмета, то резултата е същия. Най-много да мине с условна присъда.\nОтделно, да, може моториста да няма категория (не книжка), това е негов пропуск, но това нямаше да му коства живота или здравето. Това, което го е сполетяло не е свързано с някакво документче, а свързано с грубо нарушение от страна на кмета, което в по-истинските места по света се наказва доста сурово. Да не говорим ако се е стигнало до подобен резултат.\nЗащо никой не казва каква е скоростта на моториста? Ако е някой камикадзе как да го пазиш?\nСкоростта на мотопедиста защо не е разкрита до сега? А и също така нужно ли е да кара на задна гума през шосетата? Кмета макар и да има вина, моториста също има, затова смятам наказанието на кмета да е някаква парична сума, която да заплати!\nМоториста има С+Е също и D категория.Той е дългогодишен шофьор на автобус с отлична преценка за дадена ситуация на пътното платно.Познава го целия град.\nИма органи да кажат истината.Жалко за този млад живот.Всичко друго е без смисъл. Съболезнования Да почива в мир\nЖалко само и единствено за Ице,за родителите му,за сестра му,\nхората страдат а тука някои хора който дори не го познават пишат за категории и за скорост.Ице беше много добър шофиор.Никои не е застрахован на пътя какво ще му се случи.Г-н Кмета да си поеме вината.Ицо млад и зелен ще изгние в гроба,а кмета ще си живурка.\nМоториста дето ехе жените ви докато сте\nДо коментар #9 от "Без двуколесни моторни пърдялници":\nДа те смутят 2ма с лопати и един с кандило.\nLeka mu prast na momcheto ne moje kmetove politici direktori i deputati koito cql jivot sa ‘’ karali kola’’ s shofiori da izlezat na patia i da ne spazvat pravilata. Niamate miasto po patishtata imate knijki ottdavna no staj nikakav, mnogo e lesno da se skriete zad lipsata na kategoria po trudno e da kajete vinoven sam.po lesno e da kajete ne go vidiah po trudno e da se nauchite da ne pravite obraten tam kadeto ima dvoina neprekasnata markirovka\nДо коментар #23 от "Uabdheiy":\nАко беше трагедията в твоя дом НЯМА да мислиш така\nМного ясно че кмета ще е виновен, докато има недосегаеми и защитени от роднини и връзки безбожници. Направо си е шибнал колата на кмета с тази скорост, но са алчни и злобни и остават без наказани. Затова никой не смее да каже лошо за моториста\nЛетящи холандец, добре че не уби семейството на кмета. Взети са проби за алкохол и наркотици от кмета, а от моториста\nВ този участък от пътя.При ограничение от 70км.Мен ме изпревари мотор минимум с200.Как да го видиш ?Камоли да го пазиш.\nDO AWTORA!!! А БЕ ГЛУПАКО,СТЪПВАЛ ЛИ СИ В К-БРОД?От написаното,повтаряш клюки.1.Това кръстовище е Т-образно,кръгово има само в 3-ъгълната глава на Трайко/много хубаво име,отива му/2.Повтарянето на инфо от Трафикнюз, че няма книжка-кой провери?Кой дава достоверна инфо?Платени боклуци!!!ЗА ЛЕЧЕНИЕ ОТ НАЙ-ГАДНИТЕ БОЛЕСТИ ДА СИ ДАВАТЕ ПАРИТЕ , ИЗКАРАНИ ОТ ДРАСКАНИЦИ В ПОЛЗА НА СЕГАЩНАТА ВЛАСТ!!!\nОт Костинброд съм. Жалко за загубата, но за това е виновна държавата. Шофирам (автомобил) от над 15 години и си мисля, че ако направят едно проучване в архива с ПТП-та, 95% от тези с участието на мотор, ще са с пистови мотори. не съм забелязал никога моторист с чопър или туристически мотор, или другите разновидности, да шофира неправилно - спазват ограниченията, заемат позиция на автомобил на платното, дават мигачи и прочие. Тези с пистовите мотори минават между колите - това е неправилно изпреварване, карат с безобразни скорости - този е бил със поне 150 а там е населен участък и ограничението е 50, изпреварвят отдясно, отляво и от където им падне и карат на задна гума, нощем фарът не се вижда. Държавата трябва да проведе проучване и ако прецени, че пистовите мотори са рискови, или да въведе изискване за шофьорски стаж от хх години преди да можеш да караш пистов мотор, или да ги забрани тотално. Умират хора и е жалко, факт е, че този тип мотористи конкретно шофират много различно от останалите мотористи и участници на пътя.\nА днес минах покрай общината и видях събралите се на протест. Двама от тях, единия е Дани и живее някъде точно около кмета, лети из уличките в града с един стар мотор, буквално лети. Там играят малки деца и прочие. Другия съм го виждал как кара на задна гума през нощта с над 250. Еми, сами си търсят белята, че и нагли да протестират.\nМного жалко за младото момче, а лошо е че винаги изкарват виновен починалия .Абе хора не разбрахте ли че в България няма справедливост, няма и закони\nДо коментар #3 от "тооя па,тоя па........":\nКмета е психично болен.За съжаление са му унищожили досието,но диагнозата му я пише на челото.Жалко,че умрелите немогат да се защитят.И още по-малко за живите дето защитават тези дето им бъркат в джоба,но има си определение на това и то е очевадно:ПРОСТ НАРОД СЛАБА ДЪРЖАВА.Гласувайте за Боко Тиквата и утре ще си събирате децата на парчета по улиците.Този е платен репортер.Кмета е говорел по телефона и ни чул-ни видял със служебната кола си е решил,че може да обръща,където му е кеф.Без коментар за статията.Малоумни журналисти работещи под натиск мишоци.Скъсайте си дипломите и отивайте на село да ринете тор.Не след 70 г.,а след 5 в скапаната държава няма да остане и 1 здравомислещ човек,защото свестните хора искат нормално отношение и не търпят дупедавци.Браво на Полицията,че си свърши работата,за да получи обвинение.Дано някой съдия не се полакоми и за пари и не се поддаде на заплахи.Края при справедлив процес е ясен,ако продължи да не признава вината си ще стане мадама в Централния за 6-10 год.,ако психиката му не го изпрати на почивка в Ловеч във великата психиатрия на затвора.Редно е да се провери колко кметове и политици са с психични отклонения и най вече с манийни заболявания,които ги карат да крадат толкова много и да лъжат и да се правят на велики.Хора не бъдете толкова жестоки.Всеки може да сгреши,както в случая и моториста има вина,но той никога вече няма да се върне при близките си,а кмета утре ще стане някой депутат и ще продължи да Ви бърка в\nПърво- да попитам: Кой няма документ за правоуправление на съответното МПС?! Нямащият е виновен за ПТП ! Второ- отново да попитам:Кой е употребил алкохол или други опияняващи вещества? Употребилият е виновен за ПТП !! Кой не е спазил ЗДП и неговият Правилник е на трето място и е нужна експертиза. Това при положение , че участниците в ПТП са правоспособни водачи и останалите им документи са изрядни. Както и техническата изправност на МПС -тата участващи в ПТП за момента Заключението за това трябва да е на експертите. Не познавам никой от тези участници в този случай. Само смятам, че трябва да се подхожда от отговорните органи на властта точно в този порядък.А пък кой какъв е - може само да се палят страстите на тълпата. Загиналият за близките си винаги ще е добър,честен,мил,изправен във всяко едно отношение......И 60 годишният винаги ще остане дете за майка си !! За това има правила, ред, закони и т.н, които трябва де се спазват ! А животът предлага всякакви случаи и обстоятелства.Например ПТП между двама неправоспособни водачи, без документи, и двамата пияни или дрогирани и т.н и т.н.Отново се подхожда по съответните разпиредби !!


Без жертви, но с много материални щети в Плевенско след градушката вчера - 24chasa.bg\n16.05.2018 09:29; 24 часа онлайн\nБез жертви, но с много материални щети - такава е ситуацията в област Плевен след природната стихия вчера, съобщи областният управител на Плевен Мирослав Петров, цитиран от БТА.\nНад 130 са сигналите за паднали дървета, затиснати автомобили и разрушени покривни конструкции на територията на област Плевен, на които са реагирали полиция и пожарна към този момент. Обявено беше частично бедствено положение в Плевен и още три села - Гривица, Ясен и Опанец. Заради изкоренени дървета и счупени клони временно непроходим бе пътя Искър Долни Дъбник, който вече е отворен за движение, уточни областният управител. Мобилни екипи и в момента работят в най-тежко засегнатите от природната стихия населени места.\nУраганният вятър и градушката, разразили се в Плевен и на територията на областта са предизвикали много материални щети.\nВеднага след природното бедствие областният управител е обходил населените места, които според сателитните снимки са засегнати от стихията. Той е бил в контакт с кметовете и институциите, за да се постигне добра координация и да се реагира максимално бързо на подаваните сигнали.


Искам да направя нещо ... за дома и градината!!!: Езеро в градината от фолио\nЕзеро в градината от фолио\nИзбягвайте твърде сенчестите места. Растенията и животните в и около езерото обичат слънцето, ако то е разположено до тераса ще подканва да бъде гледано.\nКолкото по-голямо и дълбоко е градинското езеро, толкова по-добре за екологичното равновесие. Задължителна е дълбочина от поне 80 см, за да се предотврати замръзването на водата през зимата.\nОбластта около брега е най-важна от биологична гледна точка. Там виреят основните видове водни и блатни растения.\nРибите намаляват разнообразието от растителни видове и микроорганизми и поради тази причина не са подходящи за градинските езера. Храненето им ще обогати твърде много водата с хранителни вещества, което ще благоприятства растежа на водорасли.\nМного добър материал за изграждането на езеро е фолиото. То може да бъде отрязано от ролката с каквато дължина е необходимо. За предпазване от по-едри буци пръст и камъни под фолиото се полага легло от пясък или облицовъчен материал (също може да бъде получен в желаната дължина от ролката).\nИзграждане на езерото:\nС градински маркуч очертавате формата на езерото.\nИзкопайте дупката за езерото с 25 см по-дълбоко, отколкото е планирано нивото на водата.\nМоделирайте на дъното утаечна яма на дълбочина 25 см. под основното ниво, в която да бъде разположен смукателят на помпата.\nПо възможност отстранете всички корени и камъни.\nНасипете пясък с дебелина на слоя 5 см или поставете облицовката.\nПоложете изрязаното, заварено или залепено фолио отгоре.\nНасипете глинеста езерна основа с дебелина на слоя от 15 см.\nЗапочнете внимателно да пълните езерото с вода.\nКогато езерото е наполовина пълно, засадете растенията и покрийте пръстта с речни камъчета или пясък, за да предотвратите изплуването й на повърхността.\nПо брега на езерото засадете падащи растения, за да скриете фолиото.\nНеобходимо количество фолио:\nНеобходимото количество фолио лесно може да се изчисли със следната формула:\nДължина на езерото + брегово пространство (60 - 80 см) + max. дълбочина на езерото x 2\nШирина на езерото + брегово пространство (60 - 80 см) + max. дълбочина на езерото x 2


13 нови работни места ще бъдат открити в Момчилград до броени месеци, след като кметът Акиф Акиф сключи договор в Агенцията за социално подпомагане за предоставянето на нова социална услуга от резидентен тип. Квалифициран екип от социални работници, медицински специалисти и педагози ще се грижат за 12 деца с увреждания от 3 до 18 години в среда, близка до семейната, съобразно индивидуалните им потребности. При спешни случаи в новоизградения Център за настаняване от семеен тип/ЦНСТ/ ще могат да бъдат настанени още 2 деца.\nСтойността на договора възлиза на 314 919 лева, а продължителността му е 17 месеца. След приключването на проекта центърът ще премине на държавна издръжка. Средствата са осигурени от Оперативна програма “Развитие на човешките ресурси” 2007 – 2013г., по процедура “Да не изоставяме нито едно дете”.\nНастанените деца с увреждания ще имат достъп до здравна профилактика, здравни грижи, лечение и рехабилитация. Те ще получат помощ от специалисти за придобиване социални навици и интегриране в средата на своите връстници. Основен приоритет в работата на екипа ще бъде реинтеграция на децата от социалния център в биологичните им семейства, приемни семейства или осиновяване. Тясна връзка ще се поддържа и с училищата за професионална ориентация и качествена подготовка на младежите с цел успешната им социална интеграция.\nПроектът на община Момчилград за изграждането на ЦНСТ бе одобрен в края на 2012 година. Строително-ремонтните дейности и оборудването му приключиха в рамките на 12 месеца.


Автор: Екип Blagoevgrad24.bg 16:49 / 23.04.2020 Коментари (0) 317\nСлужител в РЗИ показа положителен РСR тест и бе настанен в Инфекциозно отделение на МБАЛ Благоевград днес, след като бе прехвърлен от вътрешно отделение на частна болница, където се лекувал. Това предаде struma.com. Състоянието му е стабилно. Така от вчера до днес двама бяха настанени в местната болница, с категорично доказани проби за вируса. И двамата са с пневмонии, започна активно лечение. Спешно се изпращат проби от контактувалите с новия пациент, чийто резултати ще бъдат готови утре. Очакват се и взетите проби от персонала на Вътрешно отделение, където бе лекуван пациентът, служител в община Симитли.